**Vyhlásenie, že žiadateľ je oprávneným držiteľom a/alebo vykonávateľom práv viažucich sa k projektu/nápadu**

Slovak Business Agency ako vykonávateľ Schémy na podporu startupov *(schéma pomoci de minimis)* (DM-16/2021) zverejnenej v Obchodnom vestníku č. 109/2021 dňa 08. 06. 2021 vyhlásila v mene Ministerstva hospodárstva Slovenskej republiky Výzvu na predkladanie žiadostí o poskytnutie podpory v rámci Komponentu 1 Schémy na podporu startupov *(schéma pomoci de minimis)* (DM-16/2021) vo forme podpory účasti/online účasti na domácich a/alebo medzinárodných podujatiach (ďalej len „**Výzva**“).

V tejto súvislosti dolupodpísaný žiadateľ v zmysle Výzvy:

Názov/Obchodné meno:

Sídlo/Miesto podnikania:

IČO:

Registrácia:

Štatutárny orgán:

**záväzne vyhlasujem, že:**

* podnikateľský nápad alebo projekt, ktorý je súčasťou Žiadosti o poskytnutie podpory v rámci Schémy na podporu startupov *(schéma pomoci de minimis)* (DM-16/2021)v zmysle Výzvy (ďalej len „**Žiadosť**“), a s ktorým sa uchádzam o účasť na podujatí (ďalej len „**Projekt**“), je mojím Projektom, resp. som oprávneným držiteľom a/alebo vykonávateľom práv viažucich sa k Projektu,
* Projekt neobsahuje žiadne skutočnosti, ktoré môžu bez právneho dôvodu zasiahnuť do práv a právom chránených záujmov iných osôb alebo by mohli byť v rozpore s dobrými mravmi,
* Projekt nemá žiadne právne vady, najmä sa naň neviažu žiadne práva iných osôb,
* všetky mnou poskytnuté údaje sú úplné a pravdivé, a som si vedomý právnych dôsledkov v prípade uvedenia neúplných, resp. nepravdivých údajov a zároveň,
* som podnikateľom podľa ustanovenia § 2 ods. 2 zákona č. 513/1991 Zb. Obchodný zákonník v znení neskorších predpisov, založeným a existujúcim podľa práva Slovenskej republiky, so sídlom a/alebo miestom podnikania na území Slovenskej republiky, pričom spĺňam definíciu MSP podľa Prílohy I k Nariadeniu komisie (EÚ) č. 651/2014 zo 17. júna 2014 o vyhlásení určitých kategórií pomoci za zlučiteľné s vnútorným trhom podľa článkov 107 a 108 zmluvy a zároveň od môjho vzniku v čase podania Žiadosti neuplynulo viac ako 5 rokov a zároveň som podnikom v zmysle článku 107 ods. 1 Zmluvy o fungovaní Európskej únie.

V\_\_\_\_\_\_\_\_\_\_\_\_\_\_\_\_\_\_ dňa\_\_\_\_\_\_\_\_\_\_\_\_\_\_\_\_\_\_

názov/obchodné meno

podpis štatutárneho orgánu žiadateľa\*